ᱠᱩᱢᱤᱨᱫᱟᱦᱟ

ᱠᱩᱢᱤᱨᱫᱟᱦᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱨᱟᱱᱤᱥᱣᱚᱨ ᱵᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾

ᱚᱛᱱᱚᱜ
ᱠᱩᱢᱤᱨᱫᱟᱦᱟ ᱫᱚ ᱒᱔°᱑'᱖᱑" ᱮᱛᱚᱢ ᱟᱨ ᱘᱗°᱒᱕'᱐᱐" ᱥᱟᱢᱟᱝ ᱚᱛᱱᱚᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱫᱚᱨᱟᱭᱟ ᱟᱴᱮᱫ ᱠᱷᱚᱱ ᱱᱚᱣᱟ ᱟᱹᱛᱩ ᱨᱮᱭᱟᱜ ᱩᱥᱩᱞ ᱘᱐ ᱢᱤᱴᱟᱨ (᱒᱖᱐ ᱯᱷᱩᱴ)᱾ ᱠᱩᱢᱤᱨᱫᱟᱦᱟ ᱫᱚ ᱦᱚᱱᱚᱛ ᱨᱟᱡᱽᱜᱟᱲ ᱫᱩᱢᱠᱟᱹ ᱠᱷᱚᱱ ᱔᱐ ᱠᱤᱢᱤ ᱟᱨ ᱯᱚᱱᱚᱛ ᱨᱟᱡᱽᱜᱟᱲ ᱨᱟᱺᱪᱤ ᱠᱷᱚᱱ ᱒᱒᱘ ᱠᱤᱢᱤ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ ᱥᱩᱨ ᱥᱩᱯᱩᱨ ᱟᱹᱛᱩ ᱠᱚᱫᱚ ᱦᱩᱭ ᱦᱩᱭᱩᱜ ᱠᱟᱱᱟ ᱢᱟᱦᱤᱥᱵᱟᱛᱷᱟᱱ, ᱥᱟᱫᱤᱯᱩᱨ, ᱯᱟᱛᱡᱳᱲ, ᱨᱟᱸᱜᱟᱞᱤᱭᱟᱹ, ᱜᱤᱨᱤᱯᱩᱨ, ᱨᱟᱝᱜᱟᱢᱟᱛᱤᱭᱟ, ᱥᱟᱞᱴᱚᱞᱟ, ᱥᱩᱠᱷᱡᱳᱲᱟ, ᱛᱟᱞᱰᱟᱝᱜᱟᱞ, ᱵᱟᱱᱥᱠᱩᱞᱤ, ᱵᱟᱞᱤᱠᱟᱱᱫᱤ, ᱫᱟᱠᱟᱤᱱᱡᱳᱲ ᱮᱢᱟᱱ᱾

ᱦᱚᱭ ᱦᱤᱸᱥᱤᱫ

ᱰᱮᱢᱚᱜᱽᱨᱟᱯᱷᱤ ᱟᱨ ᱞᱟᱠᱪᱟᱨ
ᱯᱚᱪᱷᱤᱢ ᱵᱟᱝᱞᱟ ᱥᱤᱢᱟᱹ ᱥᱩᱨ ᱢᱮᱱᱟᱜ ᱛᱮ ᱱᱚᱣᱟ ᱟᱹᱛᱩ ᱨᱮᱫᱚ ᱡᱟᱹᱥᱛᱤ ᱠᱟᱭᱛᱮ ᱵᱟᱝᱞᱟ ᱨᱚᱲ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱢᱩᱥᱞᱟᱹ (ᱤᱥᱞᱟᱢ) ᱠᱚᱣᱟᱜ ᱞᱮᱠᱷᱟ ᱦᱚᱸ ᱰᱷᱮᱨ ᱜᱮᱭᱟ᱾ ᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱠᱩᱢᱤᱨᱫᱟᱦᱟ ᱟᱹᱛᱩ ᱨᱮ ᱜᱩᱴ ᱘᱙,᱓᱓᱖ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱱᱩᱠᱩ ᱢᱩᱸᱫᱽ ᱨᱮ ᱕᱓% ᱫᱚ ᱠᱚᱲᱟ ᱟᱨ ᱔᱗% ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱠᱩᱢᱤᱨᱫᱟᱦᱟ ᱟᱹᱛᱩ ᱨᱮ ᱥᱟᱭᱠᱚᱲᱟ ᱔᱗.᱕᱔ ᱦᱤᱸᱥ ᱚᱞᱚᱜ ᱯᱟᱲᱦᱟᱜ ᱠᱚ ᱵᱟᱲᱟᱭᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱗᱔.᱔% ᱠᱷᱚᱱ ᱠᱚᱢ ᱜᱮᱭᱟ᱾

ᱠᱟᱹᱣᱰᱤᱭᱟᱹᱨᱤ
ᱱᱚᱣᱟ ᱟᱹᱛᱩ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱨᱮᱸᱜᱮᱡ ᱜᱷᱟᱨᱚᱸᱡᱽ ᱨᱮᱱ ᱠᱟᱱᱟ ᱠᱚ᱾ ᱱᱩᱠᱩ ᱫᱚ ᱟᱠᱚᱣᱟᱜ ᱵᱟᱹᱫ ᱟᱨ ᱮᱴᱟᱜ ᱦᱚᱲᱟᱜ ᱵᱟᱹᱫ ᱠᱚᱨᱮ ᱠᱟᱹᱢᱤ ᱠᱟᱛᱮ ᱟᱠᱚᱣᱟᱜ ᱡᱤᱭᱚᱱ ᱠᱚ ᱠᱷᱟᱸᱰᱟᱣ ᱮᱫᱟ᱾ ᱠᱷᱟᱹᱞᱤ ᱢᱤᱫᱵᱟᱨ ᱦᱚᱲ ᱜᱮ ᱥᱮᱵᱟ ᱛᱷᱚᱠ ᱨᱮᱠᱚ ᱠᱟᱹᱢᱤ ᱠᱟᱱᱟ᱾ ᱠᱩᱢᱤᱨᱫᱟᱦᱟ ᱨᱮ ᱫᱚ ᱞᱩᱜᱽᱲᱤ, ᱥᱟᱯᱟᱵᱽ, ᱥᱤᱢᱮᱱᱴ ᱞᱟᱹᱰᱩ ᱮᱢᱟᱱ ᱛᱮᱱᱟᱜ ᱫᱩᱠᱟᱱ ᱛᱮ ᱯᱮᱨᱮᱡ ᱢᱮᱱᱟᱜᱼᱟ᱾ ᱠᱩᱢᱤᱨᱫᱟᱦᱟ ᱨᱮ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱮᱝᱠ (Nationalized Bank) ᱦᱚᱸ ᱢᱮᱱᱟᱜᱼᱟ᱾

ᱦᱮᱡ ᱥᱮᱱ
ᱥᱮᱪᱮᱫ

ᱧᱮᱞ ᱡᱚᱝ ᱴᱷᱟᱶ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ
ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱟᱹᱛᱩ

ᱥᱟᱹᱠᱷᱭᱟᱹᱛ